רועי סלמן

רועי סלמן (נולד ב-27 בינואר 1983) הוא סופר, זוכה פעמיים בפרס שרת התרבות בתחום היצירה הספרותית על שם דבורה עומר, מוזיקאי, מלחין, מרצה ומבקר מוזיקה ישראלי.

== ביוגרפיה ==
סלמן נולד בבת ים, וגדל בשכונת עמידר בעיר. כילד אהב לקרוא ספרים ובתקופת נעוריו החל להתעניין במוזיקה. כשהיה סלמן בן 18 החל לנגן בגיטרה באופן מקצועי, כתב והלחין שירים.

בשנת 2012 פרסם סלמן אלבום ראשון בביצועו בשם “חום וצל”, בו כתב את המילים והלחנים, בחברת התקליטים "היי פידליטי". אלבום זה הופק על ידי רוברט שילוני.

בשנת 2013 יצר בשיתוף עם איריס אליה-כהן אלבום מוזיקלי-ספרותי בשם "פרויקט דושינקא". הלחין קטעי פרוזה כפסקול לספר "דושינקא, נשמה" מאת אליה-כהן.

בשנת 2014 יצר שיתוף פעולה מוזיקלי נוסף שהניב את האלבום "עדיין היופי חי: משירי חוה ניסימוב". במסגרת פרויקט זה, הלחין סלמן משירי המשוררת חוה ניסימוב ואף ביצע חלק מהשירים באלבום זה יחד עם הזמרת סי היימן.

בשנים 2013–2014 שידר וערך תוכנית רדיו בשם "עוצרים בשוליים" בתחנת הרדיו קול הגליל העליון.

לאחר מכן יצר ולקח חלק בפרויקטים מוזיקליים-ספרותיים שונים בהם עסק בהלחנת קטעי פרוזה ושירה, וכמו כן עסק בכתיבת סיפורים קצרים. בשנת 2017 נכלל סיפור קצר שכתב: "סוף ההתחלה", באסופה השנייה של "תן-פרויקט ספרות" בעריכת נועה לקס ותמי לבנת מלכה.

ספרו הראשון, "כמעט שם", ראה אור בשנת 2016, וזכה בפרס שרת התרבות בתחומי היצירה הספרותית על שם דבורה עומר לשנת 2018.<ref name=":0"></ref> הספר נבחר למצעד הספרים של משרד החינוך תשע"ז, ובשנת 2021 נרכשו זכויות תרגום הספר לשפה הרוסית, "כמעט שם" עתיד לראות אור ברוסיה בשנת 2024.

ספרו השני, "באמצע הרחוב", ראה אור בשנת 2018, וזכה בפרס שרת התרבות בתחומי היצירה הספרותית על שם דבורה עומר לשנת 2022. הספר זכה בעיטור "הפנקס" לספר נוער מצטיין, נבחר למצעד הספרים של משרד החינוך תשע"ט, ונלמד במכללת לווינסקי עבור סטודנטים להוראה.

במהלך 2020 ביקר מוזיקה בכאן תרבות, בתוכנית בהגשת לנה רוסובסקי, "הדירוג".<ref></ref>

ביוני 2021 פרסם ב"עיניים", מגזין לילדים, סיפור קצר בשם "בית הספר הישן". בנובמבר 2022 פרסם בכתב העת מאזניים סיפור קצר בשם "המנוף".

ספרו השלישי, "קירות", ראה אור בפרדס הוצאה לאור ביולי 2024. שלוש שנים לפני צאתו לאור הודיעה קרן יהושע רבינוביץ לאמנויות תל אביב על זכייתו של סלמן במענק לספר זה אשר מיועד למבוגרים. 

מתגורר בתל אביב עם בן זוגו יותם שווימר.

== יצירותיו ==
===מוזיקה===
* "חום וצל", היי פידליטי, (2012)
* "פרויקט דושינקא", הוצאת הקיבוץ המאוחד, (2013)
* "עדיין היופי חי: משירי חוה ניסימוב", (2014)
===ספרים===
* "כמעט שם", הוצאת טל־מאי ומשכל (2016) 
* "באמצע הרחוב", הוצאת טל מאי ומשכל (2018) 
* "קירות", פרדס הוצאה לאור (2024)

=== סיפורים קצרים ===

* "סוף ההתחלה", סיפור קצר למבוגרים שהתפרסם באסופה "תן-פרויקט ספרות" (2017)
* "בית הספר הישן", סיפור קצר לילדים שהתפרסם ב"עיניים", מגזין לילדים (2021)
* "המנוף", סיפור קצר למבוגרים שהתפרסם בכתב העת "מאזניים" (2022)

== פרסים ==
* פרס שרת התרבות והספורט בתחום היצירה הספרותית העברית לילדים ולנוער על שם דבורה עומר, על הספר "כמעט שם", 2018.
* פרס שרת התרבות והספורט בתחום היצירה הספרותית העברית לילדים ולנוער על שם דבורה עומר על הספר "באמצע הרחוב", 2022.
* עיטור הפנקס לספר נוער מצטיין, על הספר ״באמצע הרחוב״, 2018.
* שני ספריו נכללים ברשימת מצעד הספרים של משרד החינוך ונכללו ברשימת המועמדים לעיטור "הפנקס" לספר נוער מצטיין.
* מענק ספרותי קרן יהושע רבינוביץ לאמנויות תל אביב על ספרו למבוגרים "קירות", שעתיד לראות אור במהלך 2023

ספרו השני של סלמן, "באמצע הרחוב", זכה בפרס שר התרבות לשנת 2022. הוועדה שיבחה את גישתו האותנטית והרגישה של הספר לחייהם של בני הנוער הישראלים. "באמצע הרחוב" אוטוביוגרפי ברובו ומבוסס על ילדותו של הסופר בעיר בת ים. לדבריו: "באמצע הרחוב" מתאר חלק מתקופת הנערות וההתבגרות שלו, עיבוד של חוויות נעורים בהקשרים חברתיים ומשפחתיים. ספר זה הוא רומן נעורים חמישי בסדרת פרא לספרות מקור עכשווית של הוצאת טל-מאי ומשכל. הספר הפך לרב מכר ויצא בגרסה קולית באולפני אייקסט בדיבובו של השחקן מולי שולמן. "באמצע הרחוב" זכה לביקורות חיוביות. נכתב עליו כי: "זהו ספר על אהבות ראשונות ועל יחסי משפחה מורכבים, על כוחו של ה"חבר'ה" ועל גיבוש זהות עצמאית, על ההכרח להתכנס בעצמנו ולברוח מעצמנו בו בזמן ועל ניסיון למצוא קרקע יציבה בגיל ובעולם שבהם זו שאיפה כמעט בלתי אפשרית".

נימוקי השופטים: כתיבת ספר לנוער היא אתגר רציני: קהל היעד נמצא בגיל בעייתי ומסוכסך, כבר נמאס לו להאמין למבוגרים ולהקשיב להם – אז איך יוכל סופר מבוגר להתיימר לדבר בקולו של נער, בגוף ראשון ובעברית עכשווית, ועדיין לרתק את קוראיו? רועי סלמן הצליח לעבור את המשוכה המאתגרת הזאת כבר בספרו הראשון, "כמעט שם", שזיכה אותו בפרס דבורה עומר ב-2018, וכעת הוא עושה זאת גם בספרו השני. מאור, גיבור הספר, הוא נער שאביו עובר טיפול גמילה מאלכוהול ונמצא בראשיתו של קשר עדין ויפה עם בת כיתתו, עולה מאוקראינה, יתומה מאב. הספר מעלה שאלות, תהיות ודילמות שרלוונטיות לחייו, בלי להתיימר לתת להן תשובות חד-משמעיות, ואף נוגע בהיסוס במיניות, ברגישות שקשה למצוא כמותה בספרי נוער אחרים. תקופת ההתבגרות היא לרוב קשה, מסתורית ומבלבלת, והספר הזה מעודד את קוראיו להיפתח, לפחות כלפי עצמם: מאור המופנם כותב את רגשותיו על פתקים שהוא קובר באדמה – וגם זו דרך להתבטא, גם אם היא סמויה מעין. לכן בחרנו להעניק לספרו של רועי סלמן את פרס הספר המצטיין בתחום הספרות לנוער גם לשנה זו.<ref></ref>

== קישורים חיצוניים ==
*
*[http://aleph.nli.org.il/F/Q9P9HX3LSPU5K8NA7C17V42P254EBCAE77FNGC5KTL6JKGAET3-01249?func=find-acc&acc_sequence=015985900 רשימת הפרסומים של רועי סלמן], בקטלוג הספרייה הלאומית
* [https://simania.co.il/authorDetails.php?itemId=981367 הספרים של רועי סלמן], באתר סימניה
* [https://roeisalman.bandcamp.com/album/--2 האלבום חום וצל], באתר בנדקמפ
*[https://www.makorrishon.co.il/nrg/online/47/ART2/783/239.html כתבה על הספר כמעט שם], באתר Nrg
*[https://books.icast.co.il/ספר/כמעט-שם הספר כמעט שם], באתר icast
* 
*[https://www.icast.co.il/default.aspx?p=Podcast&id=433739&fbclid=IwAR3zwrCjbzvLPP3-mcGprUPlY8ZhBZUT74IK9vBZ9W2M0Z52iG2XHZCzNfs התוכנית עוצרים בשוליים], באתר icast
*[https://www.youtube.com/user/rsalman1000 ערוץ היוטיוב] של רועי סלמן
* טל מרמלשטיין, [https://www.israelhayom.co.il/article/375229 ריאיון עם רועי סלמן על הפן האוטוביוגרפי של ספרו "כמעט שם"], באתר ישראל היום
*[https://lp.vp4.me/cto4 פינתרבות], עיתון אהל און ליין, 31 בדצמבר 2020
*[https://www.israelhayom.co.il/article/560325 אל עצמי], על "באמצע הרחוב" בישראל היום
*[https://www.b-hnews.co.il/בת-ים/באמצע-הרחוב-עם-רועי-סילמן/ באמצע הרחוב], עם רועי סלמן

== הערות שוליים ==

קטגוריה:מוזיקאים להט"בים ישראלים
קטגוריה:מלחינים ישראלים
קטגוריה:סופרים להט"בים ישראלים
קטגוריה:תל אביב-יפו: אישים
קטגוריה:מבקרי אמנות ישראלים
קטגוריה:סופרים ישראלים
קטגוריה:זוכי פרסים ישראליים לספרות
קטגוריה:ישראלים שנולדו ב-1983